Δήμος Χασίων Τρικάλων

Ο Δήμος Χασίων υπήρξε πρωτοβάθμιος οργανισμός τοπικής αυτοδιοίκησης της Ελλάδας, στο νομό Τρικάλων. Συστάθηκε το 1994 με τη συνένωση των πρώην κοινοτήτων Ασπροκκλησιάς, Αγιοφύλλου, Αχλαδέας, Γάβρου και Σκεπαρίου. Έδρα του δήμου ορίστηκε η θέση Χάνι της πρώην κοινότητας Αγιοφύλλου.ΦΕΚ 136Α - 30/08/1994 Το 1999, σύμφωνα με το Σχέδιο «Καποδίστριας», στο Δήμο Χασίων προστέθηκαν οι πρώην κοινότητες Αγναντιάς, Κακοπλευρίου και Οξύνειας.ΦΕΚ 244Α - 04/12/1997  

Ο δήμος βρισκόταν στο βόρειο τμήμα του νομού Τρικάλων και συνόρευε στα δυτικά με το Δήμο Γόργιανης και το Δήμο Μαλακασίου, στα νότια με το Δήμο Καλαμπάκας, στα ανατολικά με το Δήμο Τυμφαίων και στα βόρεια με τους δήμους Γρεβενών, Χασίων και Δεσκάτης του νομού Γρεβενών. Ήταν κατά βάση δήμος αγροτικός και ορεινός, με μέσο σταθμικό υψόμετρο 577 μέτρωνΑπογραφή πληθυσμού - κατοικιών 18 Μαρτίου 2001 Μόνιμος πληθυσμός, ΕΣΥΕ, Τόμος Ι, Πειραιάς 2009, ISBN 1106 – 5761, σελ. 392.. Αποτελούνταν από 8 δημοτικά (από το 2006 τοπικά) διαμερίσματα, καταλάμβανε έκταση 291,753 τετραγωνικών χιλιομέτρων και είχε μόνιμο πληθυσμό 3.518 κατοίκων στην απογραφή του 2001.

Με τη διοικητική μεταρρύθμιση του 2011 (Σχέδιο Καλλικράτης), ο Δήμος Χασίων ενσωματώθηκε στο νέο διευρυμένο Δήμο Καλαμπάκας (που μετονομάστηκε το 2018 σε Δήμο Μετεώρων) της Περιφέρειας Θεσσαλίας. Τα όρια του πρώην Δήμου Χασίων ταυτίζονται με τα όρια της Δημοτικής Ενότητας Χασίων του Δήμου Μετεώρων.

 Διοικητική διαίρεση 
Ο δήμος περιελάμβανε τα παρακάτω δημοτικά/τοπικά διαμερίσματα και οικισμούς:
+Δημοτικό/τοπικό διαμέρισμαΟικισμόςΠληθυσμός 
(2001)ΑσπροκκλησιάςΑσπροκκλησιά557Κερασούλα44Ψήλωμα83ΑγιοφύλλουΑγιόφυλλο496ΑγναντιάςΑγναντιά381Σταγιάδες93ΑχλαδέαςΑχλαδέα113Θεοτόκος132ΓάβρουΓάβρος273Άγιος Δημήτριος159ΚακοπλευρίουΚακοπλεύριον179Ξηρόκαμπος232ΟξύνειαςΟξύνεια499Μύκανη95ΣκεπαρίουΣκεπάριον182Δήμος Χασίων3518

 Δήμαρχοι 
Δήμαρχοι Χασίων διετέλεσαν οι εξής:

 Πύργος Αθανάσιος (1995-1998)
 Σδόνας Φώτιος (1999-2002). Στέλεχος του ΠΑΣΟΚ (1953-2013). Απεβίωσε σε ηλικία 60 ετών στις 14 Οκτωβρίου 2013. Εφυγε ο Φώτης Σδόνας , trikkipress.gr, 15 Οκτωβρίου 2013, ανακτήθηκε στις 15 Οκτωβρίου 2019.
 Παπαευθυμίου Βασίλειος (2003-2006)
 Κωστούλας Κωνσταντίνος (2007-2010)

Αναφορές

Χασιων